Моят най-добър учител, Уейн Дайър, Лин Лобър
Моят най-добър учител, Уейн Дайър, Лин Лобър
--------------------------------------------


Въпреки че има любящо семейство и удовлетворителна кариера на университетски преподавател, Райън Килгор продължава дa таи дълбоко негодувание и гняв към баща си, който го е изоставил при раждането му. Когато осъзнава, че тези емоции поставят своя отпечатък върху собствения му брак и отношенията със сина му, той се изправя срещу неизцелените си рани, за да продължи напред в живота си. По време на една научна конференция Райън започва да издирва баща си, Робърт. По пътя си среща негови приятели и познати и пробужда спомени от детството си.

Създаден по едноименния филм и ученията на световноизвестния писател и лектор д-р Уейн Дайър, романът „Моят най-добър учител“ е вдъхновяващ разказ за преобразяването на страданието и болката в прошка и любов и за уроците, които можем да научим от най-трудните предизвикателства, пред които се изправяме.
Уейн Дайър
==========




Уейн Дайър, доктор по философия, е известен в целия свят писател и лектор в областта на самоусъвършенстването. Той е автор на повече от 30 книги, създал е множество аудиокасети
и видеопрограми и е участвал в хиляди предавания по телевизията и радиото. Неговите книги „[Бъди господар на живота си](https://poznanie.net/bookstore/bydi-gospodar-na-zhivota-si-uejn-dajyr/)“, „Мъдростта на вековете“, „Има духовно решение на всеки проблем“ и бестселърите на „Ню Йорк Таймс“ „10 тайни на успеха и вътрешния мир“, „Силата на намерението“, „Промени мислите си, промени живота си“ са представяни в специални предавания по националната телевизия. Всички тези творби на Уейн Дайър са публикувани на български език от ИК „Кибеа“.
Дайър е защитил докторат по педагогическа психология в университета „Уейн“ и е работил като асистент в университета „Сейнт Джон“ в Ню Йорк.


 